CELEX: 62009TJ0464
Language: sk
Date: 2011-05-12 00:00:00
Title: Rozsudok Všeobecného súdu (ôsma komora) z 12. mája 2011. # Európska komisia proti New Acoustic Music Association a Anna Hildur Hildibrandsdottir. # Arbitrážna doložka - Zmluva o finančnej pomoci uzatvorená na základe rámcového programu ‚Kultúra 2000‘ - Realizácia akcie ‚European Music Roadwork‘ - Nevykonanie zmluvy - Vrátenie časti vyplatených preddavkov - Čiastočná neprípustnosť žaloby - Rozsudok pre zmeškanie - Právna pomoc. # Vec T-464/09.

Rozsudok Všeobecného súdu (ôsma komora) z 12. mája 2011 – Komisia/New Acoustic Music Association a Hildibrandsdóttir
      (vec T‑464/09)
      „Arbitrážna doložka – Zmluva o finančnej pomoci uzatvorená na základe rámcového programu ‚Kultúra 2000‘ – Realizácia akcie ‚European Music Roadwork‘ – Nevykonanie zmluvy – Vrátenie časti vyplatených preddavkov – Čiastočná neprípustnosť žaloby – Rozsudok pre zmeškanie – Právna pomoc“
      1.                     Konanie – Podanie návrhu na Všeobecný súd na základe arbitrážnej doložky – Zmluva uzavretá medzi Komisiou a partnerstvom bez
            právnej subjektivity založeným podľa práva Anglicka a Walesu – Žaloba Komisie proti partnerstvu ako takému – Neprípustnosť
            žaloby (článok 238 ES) (pozri body 50 – 53)
      2.                     Konanie – Podanie návrhu na Všeobecný súd na základe arbitrážnej doložky – Zmluva uzavretá medzi Komisiou a partnerstvom na
            vykonanie akcie na základe rámcového programu Kultúra 2000 – Nedodržanie povinností vyplývajúcich zo zmluvy – Predloženie
            neuznateľných faktúr – Vrátenie preplatku zvýšeného o úroky z omeškania (článok 238 ES) (pozri body 58 – 71)
      Predmet
      
         
               Návrh Komisie podľa arbitrážnej doložky v zmysle článku 238 ES, ktorým sa domáha, aby New Acoustic Music Association a A. H. Hildibrandsdóttir
                  boli povinné vrátiť časť sumy vyplatených preddavkov, ako aj úrokov z omeškania v rámci realizácie zmluvy č. 2003‑1895/001‑001
                  na uskutočnenie akcie „CLT2003/A1/GB‑317 – European Music Roadwork“ na základe rámcového programu „Kultúra 2000“, zriadeného
                  rozhodnutím Európskeho parlamentu a Rady č. 508/2000/ES zo 14. februára 2000 (Ú. v. ES L 63, s. 1; Mim. vyd. 16/001, s. 97)
               
            Výrok
      
         
                  1.
               
               
                  
               
               
                  	Žaloba je neprípustná v rozsahu, v akom smeruje proti New Acoustic Music Association.
               
            
         
                  2.
               
               
                  
               
               
                  	Anna Hildur Hildibrandsdóttir je ako členka partnerstva New Acoustic Music Association povinná vrátiť Európskej komisii sumu
                     31 136,23 eura, zvýšenú o úroky z omeškania v sadzbe 7,70 % za rok od 14. januára 2008 až do úplného splatenia dlhu.
                  
               
            
         
                  3.
               
               
                  
               
               
                  	A. H. Hildibrandsdóttir je povinná nahradiť trovy konania.
               
            
         
                  4.
               
               
                  
               
               
                  	Žiadosť A. H. Hildibrandsdóttir o právnu pomoc sa zamieta.